2. ลักษณะการประกอบธุรกิจ

 ความเป็นมา 

บริษัทฯ ก่อตั้งขึ้นเมื่อวันที่ 23 มิถุนายน 2518 ด้วยทุนจดทะเบียน 3.0 ล้านบาท
โดยการร่วมทุนระหว่างบริษัท สหพัฒนาอินเตอร์โฮลดิ้ง จำกัด (มหาชน) กับบริษัท ไอ.ดี.เอฟ.
จำกัด กับบุคคลธรรมดาอีกจำนวนหนึ่ง ซึ่งผู้ก่อตั้งและผู้ถือหุ้นทั้งหมดเป็นคนไทยมีสัดส่วนการถือหุ้น 50
: 48.33 : 1.67 ตามลำดับ เพื่อดำเนินการผลิตและจำหน่ายเสื้อเชิ้ต “ARROW”
จนกระทั่งเมื่อวันที่ 21 กรกฎาคม 2530
ได้นำหลักทรัพย์เข้าจดทะเบียนในตลาดหลักทรัพย์แห่งประเทศไทย
และได้กระจายการถือหุ้นแก่ประชาชนทั่วไป โดยผู้ถือหุ้นที่ร่วมก่อตั้งกิจการได้ลดสัดส่วนการถือหุ้นลง
และในวันที่ 9 พฤษภาคม 2537 บริษัทฯ ได้แปรสภาพเป็นบริษัทมหาชน

บริษัทฯ เป็นผู้ผลิตและจำหน่ายสินค้าเสื้อผ้าสำเร็จรูปและเครื่องหนัง ทั้งในประเทศและต่างประเทศ
โดยสินค้าที่บริษัทฯ
ผลิตส่วนใหญ่จะเป็นสินค้าที่มีเครื่องหมายการค้าเป็นที่รู้จักกันทั้งในและต่างประเทศ
โดยเจ้าของเครื่องหมายการค้าจะให้อิสระแก่บริษัทฯ ในการออกแบบการตัดเย็บ
รวมไปถึงวัตถุดิบที่ใช้ในการผลิต แต่บริษัทฯ จะต้องคำนึงถึงคุณภาพของสินค้าที่ผลิตออกมาเป็นสำคัญ
ปัจจุบันบริษัทฯ ได้ผลิตเสื้อผ้าและเครื่องหนังภายใต้เครื่องหมายการค้าต่างๆ
รวมถึงการผลิตสินค้าภายใต้เครื่องหมายการค้าของตนเอง
ซึ่งสัดส่วนการจำหน่ายในประเทศและต่างประเทศ 50:50

การจัดจำหน่ายในประเทศมีบริษัท ไอ.ซี.ซี. อินเตอร์เนชั่นแนล จำกัด (มหาชน) (ICC)
เป็นผู้จัดจำหน่ายรายใหญ่ เพื่อจำหน่ายเข้าห้างสรรพสินค้า ส่วนตลาดต่างประเทศบริษัทฯ
ขายตรงให้กับลูกค้า เช่น ในสหรัฐอเมริกา ยุโรป เอเชีย และญี่ปุ่น

โครงสร้างรายได้

  ---------------- ---------- -------- ---------- -------- ---------- --------
                                                           (หน่วย :    
                                                           ล้านบาท)    

  รายได้จากการขาย   ปี 2544     %        ปี 2543     %        ปี 2542     %

  - ในประเทศ       840.27     49.81    863.45     54.16    661.46     54.40

  - ต่างประเทศ      846.84     50.19    730.80     45.84    554.37     45.60

  รวม              1,687.11   100.00   1,594.25   100.00   1,215.83   100.00
  ---------------- ---------- -------- ---------- -------- ---------- --------

การเปลี่ยนแปลงในปีที่ผ่านมา

 ตลาดในประเทศ

ลักษณะผลิตภัณฑ์

เครื่องแต่งกายสุภาพบุรุษ

- บริษัทฯ ได้นำเสนอผลิตภัณฑ์ใหม่เป็นเครื่องแต่งกายแนว Sport ภายใต้ Brand “BSC
ACTIVE”

- บริษัทฯ ได้ออกสินค้าเป็นเสื้อที่สามารถสวมใส่ได้ทั้ง 2 ด้าน (Double Faces) ภายใต้ Brand
“ARROW”

- บริษัทฯ ได้ออกสินค้าเนคไทชนิดผูกสำเร็จ (Ready Tie) ภายใต้ Brand “ARROW”

- บริษัทฯ ได้ออกสินค้าสูทที่สามารถถอดปกได้ภายใต้ Brand “ARROW”

- บริษัทฯ ได้ออกสินค้าเครื่องแต่งกายที่เป็นแนว Family ใน Collection ของ America’s
sport ภายใต้

Brand “Arrow”

เครื่องแต่งกายเด็ก

บริษัทฯ ได้ออกสินค้า “Anti-Bacteria” ในหมวดสินค้า Innerwear ภายใต้ Brand
“Absorba”

เครื่องแต่งกายสุภาพสตรี

บริษัทฯ ได้ออกชุดว่ายน้ำที่ใช้ผ้า Water Proof เพื่อใช้สำหรับกีฬาทางน้ำ (Aquatic Sport)
ภายใต้ Brand “Guy Laroche”

การตลาด

เครื่องแต่งกายสุภาพบุรุษ

สินค้าซึ่งจำหน่ายผ่านห้างสรรพสินค้า มีการแข่งขันสูงมาก นับแต่วิกฤตเศรษฐกิจเมื่อหลายปีที่ผ่านมา
และยิ่งทวีความเข้มข้นมากขึ้น เมื่อมีช่องทางการจำหน่ายรูปแบบใหม่ ที่เรียกว่า Modern Trade
ได้เน้นการจำหน่ายสินค้ากลุ่มเครื่องแต่งกายมากขึ้น กลยุทธ์ด้านราคา
จึงเป็นทางเลือกที่ต้องนำมาใช้ ประกอบกับการส่งเสริมการขายในรูปแบบอื่น

เครื่องหนัง

สินค้าเครื่องหนัง ส่วนใหญ่จำหน่ายผ่านห้างสรรพสินค้ามี Brand Name ดี
เป็นสินค้าคุณภาพซึ่งมีทั้งความเป็น Fashion และ Function
ทำให้สามารถครองความเป็นผู้นำตลาด แม้ว่าจะมีการแข่งขันสูงก็ตาม

  เครื่องแต่งกายเด็ก

บริษัทฯ ได้นำเสนอผลิตภัณฑ์ใหม่ Anti – Bacteria เพื่อตอบสนองพฤติกรรมผู้บริโภค
ที่เอาใจใส่ในเรื่องของสุขภาพ และคุณภาพชีวิตของเด็กๆเข้าสู่ตลาดห้างสรรพสินค้า สำหรับตลาด
Modern Trade ที่มีบทบาทสำคัญมากขึ้นเรื่อยๆ บริษัทฯ ได้ส่งสินค้า “CADEAU”
เข้าสู่ตลาดเพื่อรักษากลุ่มลูกค้าไว้

  เครื่องแต่งกายสุภาพสตรี

บริษัทฯ จำหน่ายสินค้าเครื่องแต่งกายสุภาพสตรี
ในห้างสรรพสินค้าเป็นตลาดหลักให้แก่ผู้บริโภคระดับกลางขึ้นไป หลายปีที่ผ่านมา
ตลาดในระดับนี้มีการแข่งขันสูงมาก โดยเฉพาะการแข่งขันด้วยกลยุทธ์ราคา
และการนำเสนอแฟชั่นที่มีการเปลี่ยนแปลงเร็ว บริษัทฯ
เลือกที่จะนำเสนอแฟชั่นให้เร็วขึ้นมากกว่าการใช้ราคา
แต่ก็ให้มีการสนับสนุนการส่งเสริมการตลาดอื่นๆ ด้วยเช่นกัน

 ตลาดต่างประเทศ

การตลาด

เครื่องแต่งกายสุภาพบุรุษ

บริษัทฯ ยังคงรับคำสั่งซื้อแบบ OEM (Original Equipment Manufacturing)
จากลูกค้ารายเดิมเป็นส่วนใหญ่ ทั้งจากประเทศสหรัฐอเมริกา ยุโรป และเอเชีย
และจากสภาพเศรษฐกิจที่ถดถอย ในประเทศคู่ค้า เช่น สหรัฐอเมริกา และญี่ปุ่น
ได้ส่งผลกระทบทำให้การส่งออกของบริษัทฯ ในช่วงปลายปีลดลง และเพื่อมิให้บริษัทฯ
ต้องถูกกีดกันทางการค้าด้วยข้อกำหนดมาตรฐานอุตสาหกรรม ในรูปแบบใหม่
บริษัทฯได้ติดตั้งมาตรฐานความรับผิดชอบทางสังคม (SA8000) เมื่อ พ.ย.44
และเป็นการเพิ่มศักยภาพการแข่งขันอีกทางหนึ่งนอกเหนือจากการติดตั้งระบบ ISO 9001

เครื่องหนัง

บริษัทฯ รับคำสั่งซื้อทั้งแบบ OEM (Original Equipment Manufacturing) ODM (Original
Design Manufacturing ) OBM (Own-Brand Manufacturing )
จากลูกค้ารายเดิมเป็นส่วนใหญ่ จากยุโรปและเอเชีย นอกจากนั้น ยังมีลูกค้ารายใหม่จากเวียดนาม
ฟิลิปปินส์ สหรัฐอเมริกา ซึ่งบริษัทฯ จะพัฒนาเป็นลูกค้าหลักต่อไป

เครื่องแต่งกายเด็ก

บริษัทฯ รับคำสั่งซื้อทั้งแบบ OEM (Original Equipment Manufacturing) และ ODM
(Original Design Manufacturing ) จากยุโรป เอเชีย และตะวันออกกลาง

การจัดหาผลิตภัณฑ์

ผลิตภัณฑ์ส่วนใหญ่ อยู่ภายใต้การผลิตของบริษัทฯ และบริษัทในเครือทั้งสิ้น อาจมีเพียง 1-2%
เท่านั้นที่ต้องจัดหาจากภายนอก

ผลิตภัณฑ์เครื่องแต่งกายสุภาพบุรุษ

เป็นผลิตภัณฑ์ ที่บริษัทฯผลิตและจำหน่ายมากที่สุด ประมาณร้อยละ 60 ของมูลค่าจำหน่าย
ประกอบด้วยผลิตภัณฑ์ เชิ้ต นิต สแลคส์ ยีนส์ สูท แจ็กเก็ต ชุดนอน ชุดชั้นใน เนคไท ผ้าเช็ดหน้า
และถุงเท้า ภายใต้เครื่องหมายการค้า ARROW, GUY LAROCHE, GUY DE GUY LAROCHE,
DAKS, LOUIS FERAUD, ZAZCH, ST.ANDREWS, BSC, ELLE HOMME

ผลิตภัณฑ์เครื่องหนัง

ประกอบด้วยสินค้าของสุภาพบุรุษและสตรี เป็นผลิตภัณฑ์ที่มีมูลค่าการจำหน่าย ประมาณร้อยละ 30
ของมูลค่าจำหน่าย จำแนกได้เป็น 3 ประเภทหลัก คือ กระเป๋าสตางค์ กระเป๋าถือ และเข็มขัด
ภายใต้เครื่องหมายการค้าARROW, GUY LAROCHE, GUY DE GUY LAROCHE, DAKS, JEAN-
LOUIS SCHERRER, LOUIS FONTAINE, BSC

ผลิตภัณฑ์เครื่องแต่งกายเด็ก

เป็นผลิตภัณฑ์เสื้อผ้าสำหรับเด็กแรกเกิด ถึง 8 ขวบ นอกจากนั้นยังมี ผ้าอ้อม เครื่องนอน รองเท้า
ถุงเท้า ตุ๊กตา และของใช้สำหรับเด็กเล็ก ภายใต้เครื่องหมายการค้า ABSORBA และ CADEAU

ผลิตภัณฑ์เครื่องแต่งกาย สุภาพสตรี

  ประกอบด้วย ชุดทำงาน MIXSELF, SCHERRER CITY, ชุดคลุมท้อง LA FEMME,
  และชุดว่ายน้ำ

GUY LAROCHE